CELEX: 32022D0947
Language: et
Date: 2022-03-01 00:00:00
Title: Komisjoni otsus (EL) 2022/947, 1. märts 2022, millega kinnitatakse Sberbank banka d.d. kriisilahenduse skeem (teatavaks tehtud numbri C(2022) 1402 all) (Ainult ingliskeelne tekst on autentne)

20.6.2022   
               
               
                  ET
               
               
                  Euroopa Liidu Teataja
               
               
                  L 164/63
               
            
         KOMISJONI OTSUS (EL) 2022/947,
         1. märts 2022,
         millega kinnitatakse Sberbank banka d.d. kriisilahenduse skeem
         
            
               (teatavaks tehtud numbri C(2022) 1402 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. juuli 2014. aasta määrust (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010, (1) eriti selle artikli 18 lõike 7 teist lõiku,
         ning arvestades järgmist:
         
                     (1)
                  
                  
                     1. märtsil 2022 kell 17.26 edastas Ühtne Kriisilahendusnõukogu vastavalt määruse (EL) nr 806/2014 artikli 18 lõikele 7 komisjonile Sloveenias asutatud Sberbank banka d.d. kriisilahenduse skeemi.
                  
               
                     (2)
                  
                  
                     Ühtne Kriisilahendusnõukogu märgib kriisilahendusskeemis, et Sberbank banka d.d. puhul on täidetud kõik määruse (EL) nr 806/2014 artikli 18 lõike 1 esimeses lõigus sätestatud kriisilahenduse tingimused, ning hindab, miks kriisilahendusemeede on avalikes huvides vajalik.
                  
               
                     (3)
                  
                  
                     Kriisilahendusskeemiga algatatakse vastavalt määruse (EL) nr 806/2014 artikli 18 lõikele 6 Sberbank banka d.d. suhtes kriisilahendusmenetlus ja määratakse kindlaks, kuidas kasutada kriisilahendusmenetluses oleva krediidiasutuse puhul ettevõtte võõrandamise vahendit. Lisaks sellele põhjendatakse kriisilahendusskeemis, miks kõik need elemendid on asjakohased.
                  
               
                     (4)
                  
                  
                     Komisjon nõustub kriisilahendusskeemiga. Eelkõige nõustub ta Ühtse Kriisilahendusnõukogu esitatud põhjendustega selle kohta, miks kriisilahendus on avalikes huvides vajalik vastavalt määruse (EL) nr 806/2014 artikli 18 lõikele 5.
                  
               
                     (5)
                  
                  
                     Seepärast tuleks Ühtse Kriisilahendusnõukogu esitatud kriisilahendusskeem kinnitada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kinnitatakse Sberbank banka d.d. kriisilahenduse skeem.
         
         
            Artikkel 2
            Käesolev otsus on adresseeritud Ühtsele Kriisilahendusnõukogule.
         
         
            Brüssel, 1. märts 2022
            
               
                  Komisjoni nimel
               
               
                  komisjoni liige
               
               Mairead MCGUINNESS
            
         
         
            (1)  ELT L 225, 30.7.2014, lk 1, http://eur-lex.europa.eu/legal-content/ET/TXT/PDF/?uri=CELEX:32014R0806&from=ET